UAC ร่วมงาน “Oppday” เปิดทิศทางธุรกิจไตรมาส 4
 UAC ร่วมนำเสนอข้อมูลบริษัทภายในงานบริษัทจดทะเบียนพบนักลงทุน Opportunity Day พร้อมฉายภาพธุรกิจไตรมาส 4 ฟื้นตัว หนุนงบทั้งปี 65 เข้าเป้า 
UAC ร่วมนำเสนอข้อมูลบริษัทภายในงานบริษัทจดทะเบียนพบนักลงทุน Opportunity Day พร้อมฉายภาพธุรกิจไตรมาส 4 ฟื้นตัว หนุนงบทั้งปี 65 เข้าเป้า
28 พ.ย. 2565

นางสาวนิลรัตน์ จารุมโนภาส CFO พร้อมด้วย นางสาวสัจจาภรณ์ รัมยประยูร VP – IR&amp;CS บริษัท ยูเอซี โกลบอล จำกัด (มหาชน) หรือ UAC ร่วมนำเสนอข้อมูลบริษัทภายในงานบริษัทจดทะเบียนพบนักลงทุน (Opportunity Day) หลังประกาศผลการดำเนินงานงวด 9 เดือนปี 2565 มีรายได้รวม 1,397.65 ล้านบาท และมีกำไรส่วนที่เป็นของบริษัท 84.59 ล้านบาท พร้อมประกาศตอกย้ำการเติบโตของรายได้ทั้งปีเป็นไปตามเป้าหมายที่วางไว้ 2,000 ล้านบาท และ EBITDA ไม่ต่ำกว่า 20% จากการฟื้นตัวของผลการดำเนินงานในไตรมาส 4/2565 หลังการเปิดดำเนินการทั้งในส่วนของแหล่งผลิตปิโตรเลียม และ EV Charging Station ณ สำนักงานใหญ่ เมื่อเร็วๆ นี้